Boroviĉeskij (distrikto)

La distrikto de Boroviĉi aŭ Boroviĉeskij distrikto () estas distrikto de la Novgoroda provinco, Rusio. La administra centro de la distrikto estas la urbo Boroviĉi. La loĝantaro de la distrikto en 2020 estis 62 502 homoj.

 Geografio 
eta|250px|maldekstra|Rapidfluo de la rivero Msta
La distrikto de Boroviĉi situas sud-oriente en la Novgoroda provinco, sur la Valdaja altaĵo. Tiun lastan la valo de Msta (la plej granda rivero de la distrikto) disigas je du partoj: Valdaja sude kaj Tiĥvina norde. La areo de la distrikto estas 3 137,90 km².Rusia Federala Servo de Ŝtata Statistiko. La datumbazo pri municipoj. Areoj de la administraj unuoj de la Novgoroda provinco  (ruse). Okcidente ĝi najbaras kun la distrikto de Okulovka, nord-okcidente – kun la distrikto de Lubitino, nord-oriente – kun la distrikto de Ĥvojnaja, oriente – kun distrikto de Moŝenskoje; sude kaj sud-oriente – kun la Tverja provinco.

 Simboloj 
La blazono de la distrikto de Boroviĉi estas sama kiel tiu de la urbo Boroviĉi. La nuna blazono unuafoje aperis en la , du jarojn post kiam Boroviĉi ricevis urban statuson. La blazono estas ŝildo, vertikale partigita je du kampoj. La maldekstra estas hel-blua kaj en ĝi estas pentrita la suno. La dekstra estas arĝenta kaj en ĝi estas pentrita ŝipa rudro.

La flago de la distrikto de Boroviĉi havas la proporcion 3:2 inter la longo kaj la alto. La flago estas simple blanka, en ties centro troviĝas la blazono, kiu okupas okonon da la flaga areo.

 Vidindaĵoj 
250px|eta|maldekstra|La muzeo de Aleksandr Suvorov
Je 35 km de la urbo Boroviĉi situas la vilaĝo Suvorovo-Konĝanskoe, en kiu troviĝas la muzeo de Aleksandr Suvorov. Tie situis lia bieno, en kiun li estis ekzilita ekde la  ĝis la .La muzeo de Aleksandr Suvorov.

En la urbo Boroviĉi troviĝas la historia muzeo de la Boroviĉi kaj de ties ĉirkaŭaĵoj, fondita en 1918.La historia muzeo de la Boroviĉi kaj de ties ĉirkaŭaĵoj.

En la teritorio de la distrikto situas kelkaj arkeologiaj kaj arkitekturaj objektoj.

Je 6 km post (laŭ la fluo) la vilaĝo Opeĉenskij Posad, je 20 antaŭ la urbo Boroviĉi, en Msta-on enfluas la subtera rivero Poneretka (ruse Понеретка), elfluante el la borda deklivo. Oni deklaris ĝin naturmonumento.Naturmonumentoj de Novgoroda provinco (ruse). La rivero estas konata de amatoroj de nekutima akva turismo: dum unu kilometro en la rivero eblas subtera navigado per kajakoj.

 Referencoj 

Kategorio:Distriktoj de Novgoroda provinco